Po

Po (; ; antzinako ligurieraz: Bodincus edo Bodencus; ) Italiako ibai nagusia da, luzeran (652 km), emarian (1.560 m³/s ahoan) eta arroan (71.057 km², hots, Italiaren laurdena).

 Izenaren jatorria 
Erromatarrek Padus izena eman zioten latinez, iturburuan zegoen pinu mota ugari batetik eratorria. Hortik dator Pianura padana izendapena. Eta horregatik Padania izen politikoa, Lega Nord alderdiak Italiako iparralde aberatsa izendatzeko erabilia.

 Geografia 
Alpeetan du iturburua, Monte Vison (2.022 m). Piemonte, Lonbardia, Emilia-Romagna eta Veneto eskualdeak ureztatzen ditu; arroak beste bi eskualde hartzen ditu: Aostako Harana eta Trentino-Adige Garaia. Turin, Ferrara, Piacenza eta Cremona hirietatik igarotzen da Adriatikoan itsasoratu baino lehen. Meandro ugari ditu ibilguan zehar, eta delta handia eratzen du ibaiaren bokalean.

141 ibaiadar ditu. Garrantzitsuenak Dora Riparia, Dora Baltea, Sesia, Ticino, Adda, Oglio eta Mincio dira.

 Hidrometria 
Po ibaiaren emaria 1918-1979 bitartean neurtua izan zen Pontelagoscuron (itsasoratu baino 118 km lehenago).Po ibaia Pontelagoscuron, grdc.sr.unh.edu Gune horretan, drainatutako eremuak 70.091 km² ditu, arro osoaren % 98,6. Urteko batez besteko emaria 1515 m³ segundoko da. Emari handiena maiatzean du (1936 m³/s), eta txikiena abuztuan (969 m³/s).

Po ibaiaren batez besteko emariak (m³/s), Pontelagoscuron neurtuakDatuak: 1918 eta 1979 artean

 Ekonomia 
Italiako eskualde aberatsen eta populatuenetatik igarotzen da. Estatuko ekonomiaren giltzarria da, BPGren %40, industriaren %37, enpleguaren %46 eta argindar kontsumoaren %48.

 Erreferentziak 

 Kanpo estekak 

Kategoria:Italiako ibaiak
Kategoria:Piemonteko geografia
Kategoria:Aostako Haraneko geografia
Kategoria:Lombardiako geografia
Kategoria:Venetoko geografia
Kategoria:Emilia-Romagnako geografia
Kategoria:Trentino-Adige Garaiko geografia
Kategoria:Turin